पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के पहले लहर में मैं खुद संक्रमित हो गया था। डायबिटिक हूं, इस कारण से ज्यादा परेशानी हुई। पटना के निजी अस्पताल में एक सप्ताह तक आईसीयू में भर्ती रहा। लेकिन मजबूत आत्मबल, परहेज और दवा के बल पर न सिर्फ स्वस्थ हुआ, बल्कि मेडिकल कॉलेज में फिर से योगदान देकर कोविड मरीजों का इलाज भी कर रहा हूं। यह कहना जेएनकेटी मेडिकल कॉलेज अस्पताल के मेडिसिन विभाग के चिकित्सक डॉक्टर आनंद झा का। डॉक्टर आनंद ने कहा कि इन दिनों कोरोना को लेकर आमजन तनाव में दिखने लगे हैं। ऐसा नहीं करना चाहिए। गाइडलाइन का पालन करें। फिर भी अगर लक्षण महसूस हो तो पांच दिन तक पैरासिटामोल, एजितरोमाइसिन, विटामिन सी का टेबलेट और भाप लें, इससे भी राहत होगी। बावजूद अगर स्वस्थ न हो पाए और ऑक्सीजन लेबल कम हो रहा हो जांच कराकर भर्ती हो जाएं। प्रोटोकॉल के हिसाब से इलाज किया जा रहा है। वे कहते हैं कि सकारात्मक सोच रखें, अनावश्यक निगेटिव सोचने से मनोबल डाउन होगा।
बुलंद रहें, तनाव लेंगे तो कमजोर होगी इम्युनिटी
देश के लोगों ने कई तरह की आपदा को देखा है। उससे से भी निपटे थे, कोरोना से भी निपटेंगे। लेकिन बुलंद हौसला रहने से। क्योंकि अगर तनाव लेंगे तो इम्युनिटी पावर कमजोर पड़ेगा। कुछ दिन पहले उनके एक रिश्तेदार संक्रमित हो गए। काफी तनाव में आ गए थे। इसका नतीजा यह हुआ कि उनका स्वास्थ्य प्रभावित होने लगा। हालांकि वे स्वस्थ हो गए हैं। उक्त बातें डॉक्टर अबु नसर ने बताई। वे कहते हैं कि अभी कुछ दिन पहले उनकी पत्नी को भी ऐसे लक्षण थे। लेकिन उन्हें इसका आभाष भी नहीं होने दिया। उनकी दिनचर्या को सामान्य रखा गया। बच्चों को थोड़ा परहेज में रखा। इस दौरान पहले से ज्यादा बढ़िया खाना भी खाया। अब पत्नी भी स्वस्थ है। इसलिए मेडिकल कॉलेज आने वाले गंभीर मरीज हों या होम आइसोलेशन में रहने वाले सामान्य संक्रमित, हौसला बुलंद रखें। क्योंकि मन के हारे हार है, मन के जीते जीत।
मरीजों के परिजन भी बनाएं सकारात्मक सोच
मैं नॉन क्लीनिकल डॉक्टर हूं, फिर भी कोविड मरीजों के इलाज में जुटी रहती हूं। क्योंकि जानती हूं कि उनका बेस्ट एफर्ट किसी की जान बचा सकता है। मरीजों का इलाज करते रहने से डॉक्टर संक्रमित हो रहे हैं, स्वस्थ्य होकर फिर से इलाज में जुट रहे हैं। ऐसा सिर्फ और सिर्फ पॉजिटिव सोच के कारण होता है। यह जानते हुए की संक्रमित मरीजों के पास रहने से हमें भी संक्रमण का खतरा है, फिर भी जान जोखिम में डालकर हमलोग मरीजों का इलाज करते हैं। इसलिए मरीज और उनके परिजन को भी हमेशा पॉजिटिव सोच बनाए रखना है। तभी हम इससे जीत पाएंगे। उक्त बातें फिजियोलॉजी विभाग की चिकित्सक डॉ. आभा प्रसाद ने कही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn